MALLORCA MEI 2024
Siapa itu? Tengok udang galah…
Dia terkencing?
Mari kita tengok…
- Dah beritahu mereka? - Belum.
Saya patut beritahu mereka.
Awak nak bersara?
Saya patut beritahu.
Tapi nanti kalau awak pulih…
Sekarang atau…
Kalau awak perlu pergi ke sana dan semua…
Sedia?
Nenek memang hebat!
Nenek memang hebat.
Hei! Dia memang juara, bukan?
Sekejap.
Saya rasa saya perlu bersara selepas Roland-Garros.
Awak nak main kejohanan lain selepas itu?
Susah, mak.
Jangan beritahu sesiapa sebab…
Jangan beritahu sesiapa, okey?
Kita perlu…
terima kenyataan.
Akhirnya, dah…
Saya rasa saya dah…
bertahan terlalu lama.
Lama juga rupanya.
Ya.
Dah boleh terima hakikat?
Entahlah. Saya terima seadanya. Apa lagi…
DUA MINGGU SEBELUM ROLAND-GARROS
Jaring pun tak lepas.
Kosongkan jaring itu.
Saya tak boleh terlepas pukulan itu.
Saya tak perlu kembali ke tengah.
Dia bermain dengan baik dan tiba-tiba dua pukulan teruk…
Celaka, semua itu buat dia…
…makin teruk dan tak nampak jalan keluar.
Ayuh! Kenapa perlahan sangat?
Celaka.
Jangan merungut.
- Sebab akhirnya… - Tak membantu langsung.
Betul. Awak akan terperangkap dalam lubang yang awak gali sendiri.
Saya tahu memang susah dan…
Tapi cuba jadikannya…
Demi Paris, inilah jalannya. Kena mula sekarang.
Kita tak tahu berapa banyak latihan seperti ini yang tinggal.
Itulah keindahannya. Beberapa tahun lagi, bila awak kenang…
dan percayalah,
awak harap dapat lalui semua ini semula sebab awak tak menikmatinya.
Detik-detik ini… Malangnya, awak tak boleh ulang semula.
PARIS MEI 2024
Sudah 715 hari
sejak kali terakhir Rafa Nadal beraksi di gelanggang utama Roland-Garros.
Ini kali ke-19 dia beraksi di sini.
Kali pertama, dia baru berusia 18 tahun pada tahun 2005.
Inilah ikatan paling istimewa dalam sejarah sukan dunia,
Rafa Nadal dan gelanggang yang dimenanginya sebanyak 14 kali…
Rafa!
…dan kami harap ini bukan yang terakhir.
TUJUH HARI SEBELUM PERLAWANAN PERTAMA
Jangan terlepas!
- Ayuh, teruskan. - Ya.
Sekarang…
Sepanjang kerjaya Rafa,
ada masanya dia terlalu keras dengan diri sendiri.
SUARA CARLOS MOYÁ KETUA JURULATIH
Dalam situasi begini,
kita cuba jadi kawan, bukan jurulatih.
Ada tahun yang rumit dan sukar.
Walaupun saya orang luar,
saya tahu apa yang dialaminya.
SUKU AKHIR ROLAND-GARROS 2015
2015 tahun paling teruk.
Itulah kali pertama dalam kerjaya saya
saya tak menang apa-apa sepanjang musim gelanggang tanah liat.
Saya kurang bertenaga, kurang kemampuan untuk fokus…
Memang ada yang tak kena.
Saya masuk ke gelanggang dan fikir,
"Tengoklah apa yang akan jadi hari ini."
- Ayuh, Rafa! - Rafa!
Ayuh, Rafa!
Dia sentiasa hidup dalam kebimbangan,
tapi tak pernah seteruk itu.
ISTERI RAFA
Saya nampak dia mula hilang fokus.
Bila dia baling bola, dia tak nampak bola itu.
Saya tak dapat kawal.
Keluar.
Dia perlukan pukulan itu untuk menang perlawanan ini.
Saya fikir, "Saya buat diri sendiri malu."
Tersasar.
Kesilapan Nadal lagi.
Perlawanan itu mencerminkan
kehidupan harian saya selama beberapa bulan.
- Batal! - Kemenangan untuk Djokovic.
Raja gelanggang tanah liat telah tewas di Roland-Garros.
Dominasi dia berakhir. Dia tersingkir di peringkat suku akhir.
Selepas 70 kemenangan dan dua kekalahan di Paris,
Nadal jatuh ke tangga ke-10 dalam ranking ATP.
Isnin ini dia mungkin jatuh ke tangga ke-11 kalau Tsonga…
Saya hampir berhenti bermain tenis untuk seketika.
Saya penat dengan kehidupan harian saya.
Tapi…
Toni tak…
Anggap saja dia tak suka berehat.
MALLORCA NOVEMBER 2015
Dia percaya jalan paling mudah untuk pulih
ialah dengan terus bermain tenis.
Saya selalu cakap, "Berehat takkan bawa apa-apa perubahan."
Sebab bila saya kalah,
saya perlu terus berlatih.
Sekali lagi.
Sesi latihan yang sukar?
Jauh lebih susah daripada bermain.
Jadi, apabila kita masuk ke gelanggang,
kita dah bersedia.
Atau tidak.
JURULATIH FIZIKAL RAFA
Saya bercakap dengan Toni.
Saya beritahu dia Rafa perlukan lebih banyak rehat.
Kurangkan beban kerja…
Tapi saya rasa Toni tak suka.
Saya cuma cakap,
"Kita perlu gandakan usaha."
Dia percaya apa-apa yang melindungi Rafael
akan melemahkan daya saingnya.
Keadaan mentalnya buat saya risau.
Semuanya berkait.
Rutin hariannya terjejas teruk
kerana tak dapat keluar daripada kegelisahan itu.
Saya ingat lagi masa itu, dia memang perlukan air setiap masa.
Kami tak boleh naik kereta tanpa air.
Dia rasa macam lemas.
Kalau saya tak pegang botol air,
saya tak boleh telan air liur.
Tekak saya akan kering
dan saya akan tercekik air liur sendiri.
Saya tahu itu kebimbangan,
tapi saya tak dapat cari penyelesaian.
TERBUKA AMERIKA 2016 PUSINGAN KEEMPAT
Dia tak dapat melepasi jaring.
Saya cuba percaya yang keadaan semakin baik,
tapi tak, sebenarnya tak…
Saya tak mampu.
Memang ada alasan yang kuat untuk percaya
Rafael Nadal bukan pemain yang sama dan takkan kembali seperti dulu.
Isunya kebimbangan, bukan tenis.
Saya tak anggap semua itu penting.
Saya fikir, "Kalau kami terus berusaha, kami akan dapat atasinya."
Rafael Nadal tewas sekali lagi pada peringkat suku akhir.
Kekecewaan buat Nadal.
Lorong itu terasa jauh kerana dia pernah menang di situ.
Dua tahun itu… Saya rasa paling sukar dalam kerjaya saya.
Kemudian saya terpaksa berjumpa…
Berjumpa…
Pakar psikiatri.
Mereka kata mungkin semua itu berpunca
daripada tekanan bertahun-tahun
dan hidup dalam stres yang berpanjangan.
Hubungan profesional saya dengan Toni tak teruk,
tapi mungkin saya perlu
mendengar mesej yang berbeza.
Akhirnya, kami buat kesimpulan
kami perlu bawa orang lain ke dalam pasukan.
Ayah saya yang hubungi Toni.
Saya tak mampu buat sendiri.
Bagi saya, itu bukan keputusan yang mudah.
Sebab saya percaya…
Dalam hati, saya rasa
membawa orang lain ke dalam pasukan akan menyakiti Toni.
Kita buat perkara sama berulang kali
dan mungkin tiba masanya kita perlu buat sesuatu yang berbeza.
Toni abang saya, tapi…
anak saya lebih penting.
BAPA NADAL
Mungkin Toni tak setuju sepenuhnya,
tapi kami fikir itu yang terbaik untuk Rafa.
Selepas itu, muncul idea untuk bawa masuk…
Carlos.
TERBUKA AUSTRALIA 1997
Sejak kecil, saya sangat mengagumi Carlos.
KAMI SOKONG KAMU, CARLOS
Carlos pemain Sepanyol pertama yang menduduki ranking nombor satu dunia.
Dia dari Mallorca.
Bila tengok Carlos Moyá, apa yang awak fikir?
Saya nak jadi macam dia.
Saya sertai jelajah itu semasa saya masih muda.
Satu-satunya orang yang saya kenal ialah Carlos.
Nak salam atau tak?
- Begini. - Okey.
Saya rasa Carlos mahu yang terbaik untuk saya.
Awak nak main sekarang?
Dia baik orangnya. Rendah diri, pendiam…
Saya selalu cuba bantu dia, bagi nasihat kalau dia minta…
- Yang ini tak lekat. - Serius?
Asyik terangkat bila saya main.
Awak tahu kena tampal pita merah di sini?
Saya nampak dia mampu kalahkan sesiapa saja.
Ingat, ini pemain nombor empat dunia.
Dia kalah dengan pemain berusia 16 tahun.
- Keluar! - Dia berjaya!
Aksi yang menakjubkan daripada Nadal.
Memang jelas dia akan mengatasi saya, tapi…
saya tak pernah halang atau jatuhkan dia.
Hei, awak kena ke kiri.
Dia nak ke mana?
Hei, ke kiri!
Celaka!
Bila dia pilih saya untuk sertai pasukan itu,
saya agak terkejut.
MALLORCA DISEMBER 2016
Saya makan malam dengannya di Palma dan kami berbual selama tiga jam
tentang apa yang dia rasa saya perlukan dan apa yang dia boleh bantu.
Dah dua tahun dia tak menang Grand Slam.
Saya kata, "Saya rasa awak boleh menang Grand Slam
dan kembali ke takhta nombor satu dunia."
Selepas pertemuan itu, saya yakin
dia pilihan yang tepat untuk pasukan kami.
Carlos sertai pasukan kami pada hujung tahun itu.
Idea asalnya, Carlos dan Toni akan bekerjasama.
Akhirnya saya faham,
kalau hasilnya tak seperti yang diharapkan
dan kita nak perubahan, itu boleh jadi langkah yang betul.
Masa saya masuk, umurnya sudah 30 tahun.
Jadi, dia perlu ubah pendekatan lama yang dulunya berkesan.
Kami ubah sedikit sistem latihan.
Dia percaya kami perlu latihan yang lebih pendek,
tapi lebih spesifik dan fokus apa yang dia perlukan.
Kami selalu diberitahu
yang Rafa perlu bermain banyak perlawanan untuk membina keyakinan.
Tapi dia sangat bagus dan tak perlu banyak perlawanan.
Pusingan awal Grand Slam boleh digunakan untuk mencari rentak
dan membina keyakinan.
Kejohanan pertama kami ialah Terbuka Australia.
TERBUKA AUSTRALIA 2017
"Saya gembira dapat bersaing semula," kata Rafa Nadal.
Memang sukar bagi Rafa.
Dia takkan singkirkan Pak Cik Toni, tapi ini keputusan Rafa.
Dia mahu Carlos di sini.
Di mata media atau pendapat umum,
Carlos mula ambil peranan lebih penting.
…kuat mental, yakin pada diri sendiri,
itulah Rafa yang kami nak tengok.
Sejak awal tahun 2017 lagi,
kita nampak tanda-tanda kebangkitan.
Saya tak pernah jumpa orang
yang percaya kepada Rafa
seperti Charlie Moyá.
Ayuh!
Sebelum perlawanan, saya selalu pesan,
"Ingat siapa awak.
Buat lawan sedar siapa lawan dia.
Apa yang awak dah buat sangat hebat.
Biar dia betul-betul rasa tekanannya."
Dia menang buat kali kesepuluh.
Raja gelanggang tanah liat kembali bertakhta.
Sejak itu, saya rasa perspektifnya sudah berubah.
Dalam fikirannya…
TAHNIAH, RAFA
"Saya rasa Rafa yang dulu dah kembali."
Tahan…
PARIS MEI 2024
Bagus.
Sekarang lebih kuat, okey? Nanti lagi sakit.
EMPAT HARI SEBELUM PERLAWANAN PERTAMA
Luar biasa. 6,000 orang menyaksikan Rafa Nadal berlatih.
Meremang bulu roma.
Rafa!
Olé!
Bertahanlah. Bertahan dan cari jalan.
Cari jalan sebab awak boleh.
Dia masuk ke gelanggang untuk berlatih
dan penonton terus bersorak…
dan melaungkan nama dia.
Hebat, bukan?
Jadi, mustahil dia akan berhenti.
Fokus satu mata dulu, Rafael.
Itu dia.
Ayuh.
Sangat bagus. Berkualiti. Hebat.
Rafa berlatih dengan baik.
Dia masih berlatih tiga jam setiap hari
dan menang setiap set…
- Cium ayah. Ayuh. - Cium.
- Peluk ayah. - Peluk ayah.
- Dia berpeluh. - Tak…
Peluk ayah kuat-kuat.
Awak benar-benar pasti ini Terbuka Perancis terakhir awak?
Semua orang anggap begitu,
tapi saya tak tahu awak dah buat keputusan atau belum.
Mungkin yang terakhir.
Mungkin tidak. Tapi…
Tunggu dan lihat.
Logiknya, saya patut bersara.
Tapi terkilan rasanya kalau saya tak berpeluang mencuba.
"Badan saya semakin pulih sejak beberapa minggu lepas.
Keluarga saya gembira,
saya gembira dan seronok di gelanggang…
Jadi, saya tak boleh jamin ini Roland-Garros terakhir saya."
Saya boleh teruskan.
TIGA HARI SEBELUM PERLAWANAN PERTAMA
Selamat pagi, semua.
Terima kasih dan selamat datang ke Roland-Garros,
tempat ikonik
di mana undian akan diadakan untuk menentukan pusingan akhir.
Undian ini sangat penting.
Dia boleh berdepan sesiapa saja seawal perlawanan pertama.
Undian belum lengkap. Pemain pilihan belum dimasukkan.
Tapi kehangatannya sudah mula dirasai.
- Totí, totí, totí… - "Totí, totí"?
Awak suka "totí, totí, totí…"
Saya rasa Rafa mara ke suku akhir, tapi kalau jumpa Alcaraz awal…
Kita tak tahu siapa lawannya.
Pemain pilihan ketiga dan keempat. Marie-Jo?
- Nombor empat. - Alexander Zverev.
Berita hari ini,
Rafa Nadal tidak bernasib baik
dalam undian Roland-Garros.
Beliau akan bertemu Zverev, pemain nombor empat dunia…
- Undian yang bagus, bukan? - Dah nasib.
Undian mudah.
Zverev.
- Okey. Pusingan pertama? - Pusingan pertama.
Sudah tentu bukan itu yang kita mahu.
- Apa reaksinya? - Okey.
SUARA MARC LÓPEZ JURULATIH
Lagipun, dia datang untuk menang.
Rafa!
Awak memang hebat.
Perancis sentiasa di belakang awak.
Alangkah seronoknya dapat saksikan Nadal yang sebenar
kembali beraksi, bukan?
Saya rasa Nadal boleh kembali bersaing untuk gelaran nombor satu dunia.
Membawa Carlos masuk ke dalam pasukan
berkesan pada mulanya.
Suatu hari, kami berlatih di Manacor.
Toni beri ceramah di luar negara.
Seseorang tengok telefon
dan kata ada kenyataan daripada Toni.
Toni Nadal akan berhenti melatih Rafa Nadal musim depan…
Media melaporkan
dia akan berhenti bekerja dengan saya dan itu tahun terakhirnya.
Jadi…
Saat itu baru kami tahu.
Rafa tak tahu, saya tak tahu, dia tak beritahu sesiapa…
Kami tahu melalui media.
Bukan itu niat saya apabila saya bawa Carlos ke dalam pasukan.
Bagi saya, bukan "Carlos datang dan Toni pergi."
Dia akan berpisah dengan bapa saudaranya
yang juga jurulatihnya selama berapa tahun?
- 27 atau 28 tahun. - 27 atau 28 tahun.
Pada pandangan saya, dia patut beritahu kami dulu
sebelum beritahu media,
tapi mesti dia ada sebab tersendiri.
Saya kata, "Apa yang awak nak saya buat?"
Saya suka rasa diri saya berguna.
Saya tak suka berada di tempat yang akhirnya buat saya rasa
peranan saya sangat kecil.
Sebab itulah saya buat keputusan untuk berundur.
Tentu dia terkejut.
Rasanya tak.
- Tak? - Tak.
Saya…
agak terkejut.
Toni pak cik saya, bukan?
Pengaruh dia dalam hidup saya
lebih besar daripada orang lain.
Ada masanya saya takut
bila bayangkan hidup saya tanpa Toni.
PERLAWANAN AKHIR TERBUKA AS 2017
Pada tahun 2017,
saya menang Terbuka AS.
Tahun itu kami nombor satu dunia.
Saya rasa dia dah berubah
dan mula melihat dirinya dengan cara yang berbeza.
Bagi saya, itulah puncanya
dia lebih berjaya selepas berusia 30 tahun.
Saya rasa itu sedikit sebanyak menambah keyakinan dirinya.
Batal!
Kemenangan untuk Nadal.
Tujuh belas Grand Slam sekarang.
Di penghujung kerjaya saya, saya rasa lebih bebas
dan kurang tekanan berbanding ketika bersama Toni.
Dia sedar bila dia lebih tenang
dengan rutin harian yang menyeronokkan…
Dia lebih matang.
Bila genap 30 tahun, kita dah kenal diri sendiri.
Bak kata orang, kita bukan budak lagi.
Dia tinggal dengan ibu bapanya sampai…
2018, rasanya.
Mungkin dia akan tinggal dengan ibu bapanya lebih lama.
Tapi…
Sebenarnya, saya yang cadangkan kami tinggal bersama dan dia tanya…
"Kenapa?"
Saya takut dengan…
Keputusan itu.
Tapi akhirnya,
semua okey.
Dia wanita yang saya nak jadikan isteri.
Dia memang banyak menyokong saya.
Saya gembira dengan kerjaya saya waktu itu.
Saya puas dapat bersaing di tahap tertinggi.
Rafa Nadal. Beliau ada 18 gelaran.
Wimbledon kelima untuk bintang Serbia itu.
Novak Djokovic 16 kali. Roger Federer 20 kali.
Memang luar biasa dapat saksikan aksi mereka di gelanggang.
Mereka bermain di kemuncak prestasi, mereka bermain di semua gelanggang,
mereka menang semua empat kejohanan.
Kita sangat bertuah.
Kemudian kita sedar yang semua itu tak berlaku begitu saja.
Mereka masih bermain kerana mereka saling mencabar.
"Lelaki ini masih menang beberapa kejohanan utama
saat usianya hampir 40 tahun berbanding 30 tahun.
Takkan aku tak boleh?"
Tiga set berbalas dua.
Dia juara Terbuka AS!
TERBUKA AS 2019
Buat pertama kali,
beza antara Nadal dan Federer cuma satu.
Mereka dah bersedia.
Rafael Nadal berjuang untuk gelaran Roland Garros ke-13
dan gelaran Grand Slam ke-20.
Kemenangan untuk Nadal.
Pada tahun 2020, Rafael Nadal menang 20 gelaran.
Dia menewaskan pesaing hebatnya, Novak Djokovic.
TERBUKA AUSTRALIA 2022
Ada keajaiban di Melbourne.
Kebangkitan yang tak disangka. 21 gelaran utama.
Pemain terhebat sepanjang zaman.
Saya rasa sangat gembira.
Saya nak buat apa saja untuk teruskan perjuangan.
Tapi selepas perlawanan akhir Terbuka Australia,
badan saya tak cukup cergas.
MALLORCA FEBRUARI 2022
Hei, tunggu.
Jaga kaki itu, okey?
- Macam mana? - Rafa, macam mana?
Tak tahu. Tunggu beberapa hari lagi.
- Apa perasaan awak? - Okey atau tak?
Saya tak rasa apa-apa.
Sejujurnya, kami sangat terkejut
dia mampu bertahan selama itu.
Keadaan kakinya makin teruk saban tahun.
Jadi, ada satu ketika kaki itu berkata,
"Saya tak boleh teruskan."
TERBUKA MADRID 2022
Beberapa bulan yang sukar menyusul.
Dia berjaya!
Akhirnya, murid menewaskan guru.
Dia bermain di Madrid
dan tewas.
TERBUKA ITALI 2022
Dia bermain di Rom
dan tewas.
- Kakinya. - Kakinya dah mula bermasalah.
Dia tiba di Roland-Garros dengan banyak keraguan.
…juara Grand Slam, pemenang 13 gelaran Roland-Garros,
pemain Sepanyol, Rafael Nadal!
Saya menanggung kesakitan setiap masa.
Rasanya kami fikir
kerjaya saya hampir…
berakhir.
Jelas sekali badannya dah tak mampu lagi.
Kali ini pukulan jatuh Nadal tak menjadi.
Thompson memanfaatkan peluang itu.
Dia menahan sakit semasa perlawanan pertama,
tapi berjaya juga menang.
Sebelum perlawanan,
saya beri dia anestetik supaya dia boleh bermain.
Tapi selepas itu, dia beritahu saya,
"Ángel, saya tak tahu macam mana nak habiskan kejohanan ini.
Kaki saya sakit."
Rawatan itu sudah tak berkesan pada kakinya.
Apabila saya keluar gelanggang,
ayah saya terpaksa dukung saya
di bahunya untuk kembali ke bilik.
Sakitnya memang tak tertahan.
Saya tak tidur langsung.
Saya tak tidur sepanjang malam.
Saya asyik berfikir.
Awal pagi esoknya, saya hubungi Ángel
dan saya tanya,
"Ada cara untuk kebaskan saraf deria
tanpa menjejaskan saraf motor?"
Dia jawab, "Ya, kita boleh cuba."
Tapi dari segi perubatan, bagi saya…
itu hadnya.
Sebab tendon boleh terkoyak.
Mereka suntik di sini, sini, sini…
Saraf yang mempengaruhi seluruh permukaan kaki.
Saya tak tahu sama ada cara ini berkesan.
Tapi saya tetap turun padang.
Inilah yang kita tunggu-tunggu.
ROLAND-GARROS 2022 SUKU AKHIR
Detik itu telah tiba.
Mereka berdua bertemu buat kali ke-59.
Kami tahu dia guna cara ekstrem untuk terus bermain.
Akhirnya, dia tak rasa apa-apa. Kakinya kebas.
Agak berisiko, bukan? Tak ada deria rasa sebenar.
Bila kaki tak ikut arah yang betul, kita takkan sedar.
Ayuh!
Dia tahu kesakitan tetap ada.
Tapi dia tahu
kalau saya berikan suntikan secukupnya,
dia akan berjuang sedaya upaya dan itulah yang dia buat.
Bagi Rafa, setiap perlawanan ibarat hidup atau mati.
Ketabahannya benar-benar terserlah di gelanggang.
Perlawanan itu memang luar biasa.
Dia berjaya. Rafa Nadal!
Dia mara ke separuh akhir Roland-Garros.
Dia tak rasa kakinya, tapi dia menang?
Maksud saya, selepas ini apa lagi?
Dia boleh menang walaupun bermain dengan mata tertutup?
Biar betul?
PERLAWANAN AKHIR ROLAND-GARROS 2022
Rafa hampir merangkul gelaran ke-14
di Roland Garros.
Rafa berjuang habis-habisan.
Dia curahkan segalanya.
Saya yakin Rafa melangkah ke gelanggang pada hari itu
dengan bayangan ini mungkin yang terakhir.
Kalau tidak,
saya rasa memang di luar kemampuan fizikal.
Yang terhebat jadi lebih hebat.
Lelaki yang menjadikan keajaiban sebagai rutin
baru menulis satu lagi halaman.
Bukan nak kata keajaiban, tapi hampir ke arah itu.
Rafa!
Dia lalui banyak dugaan untuk sampai ke situ.
Tapi sejujurnya,
saya dah siapkan cerita persaraannya sama macam yang lain.
Saya simpan dalam komputer dan bila dia pegang mikrofon,
penonton menunggu sesuatu termasuk para wartawan.
Kami dah bersedia untuk hantar cerita yang kami sediakan.
Saya tak tahu apa yang akan berlaku pada masa depan,
tapi saya takkan berhenti berjuang untuk terus melangkah.
Terima kasih banyak. Terima kasih semua. Terima kasih.
"Padam."
Atau "simpan untuk kemudian".
Itu tandanya perlawanan ini akan berakhir dengan sengit.
Awak mahu bersara
selepas Roland-Garros 2022?
Sudah tentu tidak.
Kenapa pula?
Saya tak pernah terfikir nak berhenti.
Saya memang nak teruskan.
Bagi saya, mudah saja.
Saya nak tahu had saya.
PARIS MEI 2024
HARI PERLAWANAN
Zverev datang dengan keyakinan dan…
Saya rasa dia jenis yang…
- Tak, saya serius… - Hari ini akan berpihak kepada kita.
Terima kasih, Rafa!
Kami sayang awak, Rafa!
Rafa!
Dia langsung tak merungut.
- Kepada awak? - Badan dia.
Tak.
- Entahlah, bagus atau tak. - Dia tak merungut langsung.
Dia nampak tenang.
Mari jumpa ayah.
Ayah.
Okey, satu raket. Tapi satu saja, okey?
Cuaca mendung dan lembap,
tapi kita akan menyaksikan perlawanan tenis yang hebat.
Kalau ada satu kejohanan
yang berbaloi untuk curahkan segalanya dan berjuang habis-habisan,
Paris tempatnya.
Peluang untuk dia menang sangat tipis.
Cabaran besar buat Rafa.
Badannya dah lama bekerja keras.
Pemenang 14 gelaran Roland-Garros
pada tahun 2005, 2006, 2007, 2008, 2010,
2011, 2012, 2013,
2014, 2017,
2018, 2019, 2020
dan 2022,
Rafael Nadal!
Rafa Nadal tak boleh dipandang rendah di Paris.
Ayuh!
Bumbung Chatrier ditutup,
jadi suasana akan lebih riuh.
Itu tandanya dia gementar. Tapi saya rasa dia okey.
Permulaan yang baik untuk Zverev.
Rafa Nadal tak pernah tewas satu set pun dalam latihan.
Dia kalah set pembukaan pada saat penting.
Aduhai, saya tak percaya.
Dah makin baik, percayalah.
Ayuh, Gus. Jangan putus harapan.
Walaupun apa pun yang berlaku dalam kerjaya saya,
setiap kali saya jauh dari gelanggang,
setiap kali nampak macam semuanya sudah berakhir,
saya sentiasa…
Sentiasa ada keazaman untuk berjuang.
Ayuh, Rafael! Kena yakin!
Ayuh!
Bagus!
Tiba-tiba ada momentum.
Ayuh. Teruskan!
Ayuh!
Mata yang luar biasa.
Peluang mematahkan servis berturut-turut untuk Nadal.
Sekarang dia dah nampak.
- Sekarang dia percaya. - Ya.
Perubahan yang hebat…
Satu lagi pukulan hebat.
Kita bakal saksikan pemutus seri antara dua pemain ini.
Nadal curi mata!
Aduhai!
Bagus!
Ayuh!
Nadal tak pernah mengalah, bukan?
Ya. Zverev dapat baca gerakan itu sekali lagi.
Nadal dalam bahaya.
Mata set kedua untuk pemain Jerman.
Dua set, Zverev.
Zverev mendahului dengan dua set.
Saya tertanya-tanya berapa banyak tenaga yang dia ada.
Saya rasa dia dah penat.
Dia sangat penat.
Saya tak pernah terfikir pada usia 37 tahun
saya masih bermain tenis.
Saya tahu saya tak perlu buktikan apa-apa kepada sesiapa.
Termasuk diri sendiri.
Tapi saya tak boleh berhenti.
Inilah identiti saya.
Inilah diri saya.
Keluar!
Kemenangan untuk Zverev.
Mungkin penampilan terakhir Rafa Nadal di Roland-Garros ditutup dengan kekalahan.
Matahari baru nak keluar.
Matahari dah keluar!
Rafael Nadal!
Dia akan kembali? Kami tak pasti.
Tapi legasinya memang luar biasa. Juara 14 kali di Roland-Garros.
Apa yang ayah buat? Rafelet tahu apa ayah buat?
Ayah buat macam ini.
Apa pun…
Rekod ini tak mudah dipecahkan.
- Susah nak dipecahkan? - Ya.
Saya rasa lebih susah dan mungkin saya silap,
untuk atasi rekod ini berbanding 24 gelaran Grand Slam Djokovic.
Betul.
Susah nak agak, bukan? Tapi kalau saya kena pilih,
saya rasa akan ambil masa lebih lama untuk pecahkan
14 Roland-Garros berbanding 24 Grand Slam.
Tak keras.
Benjolan itu tak keras.
Lembut. Tengok, buat begini.
Nampak? Bahagian yang bengkak itu lembut.
Ada makhluk asing di situ.
Dia kata tak elok paksa diri bermain di Terbuka AS.
Ya, saya pun rasa begitu juga.
Cuaca di sini bagus.
Tempat ini cantik.
Bila dia tiba di Roland-Garros tahun ini, kami fikir dia akan bersara.
Tapi apabila latihan berjalan lancar,
dia mula fikir untuk pergi lebih jauh.
BÅSTAD, SWEDEN JULAI 2024
Tapi jauh di sudut hati, saya terfikir,
"Macam mana kita nak teruskan?"
Saya rasa dia sanggup tahan sakit
SUARA RAFAEL MAYMÓ
untuk kuatkan diri.
Tapi menjelang penghujung kerjayanya,
kesakitan itu tak lagi membantu dia bangkit.
Semua itu hanya penderitaan semata-mata.
Saya rasa itulah yang akhirnya memadamkan semangatnya.
TERBUKA SWEDEN PERLAWANAN AKHIR
Hari perlawanan akhir di Båstad.
Dia nampak kurang menyerlah dalam beberapa perlawanan.
Nampak lemah dan tak bermaya.
Dia nampak perlahan di gelanggang.
Saya rasa dia perlu sampai ke tahap…
dia sendiri tak sanggup tengok perubahan dirinya.
Dia perlu rasa batasannya.
Bola yang dulu boleh dicapai dan menghasilkan mata
sekarang di luar jangkauan
dan untuk melihat tahap permainan yang dulu baginya semudah bernafas,
sekarang mustahil.
Kemenangan untuk Borges.
Selepas kekalahan di Båstad,
Rafa menghantar mesej kepada kami beberapa jam kemudian.
Mesejnya berbunyi, "Semua…
Saya tak suka buat begini,
tapi hari ini, saya rasa lemah dan sangat letih.
Maafkan saya.
Saya tak ada tenaga untuk paksa diri saya
atau terus mencuba.
Semasa perlawanan, saya putuskan untuk bersara.
Terima kasih untuk segalanya.
Walaupun tak masuk akal untuk minta maaf pada tahap ini,
tapi itulah yang saya rasa.
Pelukan erat untuk semua."
Selepas perlawanan, dia mengurung diri dalam tandas
dan…
emosi dia tak stabil.
Dia memang dilahirkan untuk terus berjuang.
Tapi semasa di Båstad,
dia akhirnya sedar yang dia dah tak mampu lagi.
Apa yang dia cakap sampai buat awak rasa, "Semuanya dah berakhir?"
Kata-kata itu.
"Saya perlu bersara."
Bukan "Saya nak bersara."
"Saya perlu bersara."
Dia kata sebab apa? Itu saja?
Memang jelas.
Dia tak kenal dirinya di gelanggang.
Saat itu dia sedar dia dah tak mampu lagi.
MALLORCA OKTOBER 2024
Apabila kita cakap, "Saya nak bersara…"
maksudnya "Saya mengalah."
Kita berhenti jadi diri yang kita kenal selama ini.
Kita kembali jadi manusia biasa.
Helo, semua.
Saya mahu berkongsi
sesuatu yang saya
bayangkan dan fikirkan sejak sekian lama.
PIALA DAVIS NOVEMBER 2024
Saya buat keputusan yang Piala Davis ini
akan jadi kejohanan terakhir saya sebagai pemain tenis profesional.
Rafa!
Saya sentiasa berharap keadaan akan menjadi lebih baik
seperti yang pernah berlaku berkali-kali sepanjang kerjaya saya.
Tapi kali ini, tidak.
Persoalannya,
"Kenapa teruskan?"
ENAM BULAN KEMUDIAN
ROLAND-GARROS MEI 2025
Selamat datang ke majlis penghargaan
untuk Rafael Nadal.
Saya akan sangat kecewa
kalau saya rasa saya tak berjuang hingga ke akhirnya.
Itulah ketakutan terbesar saya.
Sekarang saya tak takut apa-apa lagi.
Rafa!
Terima kasih.
"KEJAYAAN MILIK YANG PALING GIGIH"
Bukan mudah nak mula dengan orang lain, tapi…
Toni,
pak cik yang bawa saya ke sini.
Terima kasih kerana mendedikasikan sebahagian besar hidup pak cik
untuk bersama saya.
Melatih saya, berbual, memperdaya saya,
menyeksa, buat saya ketawa
dan mendorong saya ke tahap maksimum.
Apa yang kita lalui tak selalunya mudah,
tapi hasilnya sangat berbaloi.
Saya dah capai matlamat saya,
saya dah curahkan segala yang termampu…
dan saya dapat bersara dengan tenang…
Betul-betul tenang dengan perjalanan kerjaya saya.
ROLAND-GARROS PERSEORANGAN LELAKI
Okey.
Rafael Nadal mencatat rekod 912 minggu berturut-turut
dalam kelompok 10 terbaik dunia.
Hampir 18 tahun.
Beliau satu-satunya pemain dalam sejarah tenis
yang menduduki ranking nombor satu dunia dalam tiga dekad berbeza.
Beliau memegang rekod 14 gelaran Terbuka Perancis dalam satu Grand Slam
dan rekod 112-4 di sana merupakan kadar kemenangan terbaik
dalam satu kejohanan sepanjang zaman.
Terjemahan sari kata oleh GG